Meteorologii anunță vreme caldă până la jumătatea lunii octombrie.
Vremea va fi mai caldă decât normalul perioadei, anunță meteorologii. Până pe 19 octombrie, ploi vor apărea doar în vestul țării. Administrația Națională de Meteorologie a transmis prognoza valabilă pentru intervalul 21 septembrie – 19 octombrie.
Între 21 și 28 septembrie, temperaturile vor fi mai ridicate decât cele specifice acestei perioade, în toată țara. Meteorologii spun că va ploua doar în regiunile vestice ale țării.Între 28 septembrie și 5 octombrie, vremea se va menține caldă, iar temperaturile vor fi mai ridicate decât cele normale pentru această săptămână, pe întreg teritoriul României, dar mai ales în regiunile extracarpatice.În săptămâna 5-12 octombrie, temperatura medie a aerului va avea valori ușor mai ridicate decât cele normale pentru această perioadă, la nivelul întregii țări.Între 12 și 19 octombrie, valorile termice se vor situa ușor peste cele specifice acestei perioade, la nivelul întregii țări, dar mai ales în regiunileextracarpatice.